b'\n_START_ARTICLE_\nPPTP\n_START_SECTION_\nSpecifik\xc4\x81cija\n_START_PARAGRAPH_\nProtokola specifik\xc4\x81cija tika public\xc4\x93ta k\xc4\x81 \xe2\x80\x9einform\xc4\x93jo\xc5\xa1a\xe2\x80\x9d 1999.gad\xc4\x81 k\xc4\x81 RFC\xc2\xa02637. IETF to nebija ratific\xc4\x93jusi. Protokols tiek uzskat\xc4\xabts par maz\xc4\x81k dro\xc5\xa1u nek\xc4\x81 protokols IPSec. PPTP darbojas, izveidojot savienojuma PPP sesiju ar pret\xc4\x93jo pusi, izmantojot Generic Routing Encapsulation protokolu. Otrs savienojums uz 1723 TCP portu tiek izmantots, lai inici\xc4\x93tu un kontrol\xc4\x93tu GRE savienojumu. PPTP ir gr\xc5\xabti novirz\xc4\xabt aiz ugunsm\xc5\xabra (angliski: firewall), jo tas prasa vienlaic\xc4\xabgu divu t\xc4\xabkla sesiju izveidi._NEWLINE_PPTP datpl\xc5\xabsma var tikt \xc5\xa1ifr\xc4\x93ta izmantojot MPPE. Klienta autentifik\xc4\x81cijai var tikt izmantoti da\xc5\xbe\xc4\x81di meh\xc4\x81nismi, no kuriem visdro\xc5\xa1\xc4\x81kie ir MS-CHAPv2 un EAP-TLS.\n_START_SECTION_\nPPTP Ievie\xc5\xa1ana\n_START_PARAGRAPH_\nCisco bija pirmie, kas \xc4\xabstenoja PPTP un v\xc4\x93l\xc4\x81k licenc\xc4\x93ja \xc5\xa1o tehnolo\xc4\xa3iju komp\xc4\x81nijai Microsoft._NEWLINE_PPTP izdev\xc4\x81s ieg\xc5\xabt popularit\xc4\x81ti pateicoties tam, ka tas bija pirmais tunel\xc4\x93\xc5\xa1anas protokols, kuru atbalst\xc4\xabja komp\xc4\x81nija Microsoft. Vis\xc4\x81s Microsoft Windows versij\xc4\x81s s\xc4\x81kot no \xe2\x80\x9eWindows 95 OSR2\xe2\x80\x9d bija iek\xc4\xbcauti PPTP klienti, ta\xc4\x8du eksist\xc4\x93ja ierobe\xc5\xbeojumi uz diviem vienlaic\xc4\xabgiem izejo\xc5\xa1ajiem savienojumiem. Bet att\xc4\x81lin\xc4\x81t\xc4\x81s piek\xc4\xbcuves serviss priek\xc5\xa1 Microsoft Windows iek\xc4\xbcauj sev\xc4\xab PPTP serveri._NEWLINE_K\xc4\x81du laiku Linux distribut\xc4\xabvos nebija pieejams PPTP piln\xc4\xabgs atbalsts, jo bija bail no patenta pretenzij\xc4\x81m saist\xc4\xabb\xc4\x81 ar protokola MPPE izmanto\xc5\xa1anu. Pirmo reizi pilns MPPE atbalsts par\xc4\x81d\xc4\xabj\xc4\x81s 2.6.13 Linux versij\xc4\x81 (2005. gads). Ofici\xc4\x81li PPTP atbalsts tika uzs\xc4\x81kts ar Linux kodolu 2.6.14. Tom\xc4\x93r fakts, ka PPTP protokol\xc4\x81 tiek izmantots MPPE protokols, faktiski nenodro\xc5\xa1ina protokola PPTP aizsardz\xc4\xabbu._NEWLINE_Oper\xc4\x93t\xc4\x81jsist\xc4\x93ma FreeBSD atbalsta PPTP protokolu k\xc4\x81 PPTP serveri portu, izmantojot mpd (/usr/ports/net/mpd), izmantojot apak\xc5\xa1sist\xc4\x93mu netgraph. K\xc4\x81 PPTP klients FreeBSD oper\xc4\x93t\xc4\x81jsist\xc4\x93m\xc4\x81 var tikt izmantots ports pptpclient (/usr/ports/net/pptpclient) vai mpd ports, kur\xc5\xa1 darbojas klienta re\xc5\xbe\xc4\xabm\xc4\x81._NEWLINE_Mac OS X jau tiek pied\xc4\x81v\xc4\x81ts ar ieb\xc5\xabv\xc4\x93tu PPTP klientu. Cisco un Efficient Networks p\xc4\x81rdod PPTP klientu risin\xc4\x81jumus jau krietni vec\xc4\x81k\xc4\x81m Mac OS versij\xc4\x81m. PDA Palm, kas atbalsta Wi-Fi un tiek pieg\xc4\x81d\xc4\x81ti jau ar PPTP klientu Mergic._NEWLINE_Microsoft Windows Mobile 2003 un jaun\xc4\x81kas versijas ar\xc4\xab atbalsta PPTP.'